Na podlagi tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1; v nadaljevanju ZJU) in prvega odstavka 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS)

**MINISTRSTVO ZA VZGOJO IN IZOBRAŽEVANJE, Masarykova 16, 1000 Ljubljana**

objavlja prosto delovno mesto:

**Analitik VII/2 - I (m/ž) v Direktoratu za predšolsko vzgojo in osnovno šolstvo v Ministrstvu za vzgojo in izobraževanje (DM šifra: 4363), za sklenitev delovnega razmerja za nedoločen čas s polnim delovnim časom (št. JO: 110-32/2025-3350).**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja); magistrsko izobraževanje (druga bolonjska stopnja)/magistrska izobrazba (druga bolonjska stopnja);
* osem (8) let delovnih izkušenj;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Okvirna vsebina dela:

 - pripravljanje zahtevnejših analiz, statističnih pregledov, informacij in drugih strokovnih podlag za odločanje,

 - sodelovanje pri pripravi normativnih aktov in razvojnih projektov,

 - vodenje zahtevnejših evidenc,

 - spremljanje in proučevanje zakonodaje z delovnega področja ter predlaganje ukrepov in

 - opravljanje drugih nalog po navodilu vodje.

**Prednost pri izbiri bodo imeli kandidati:**

- z izkušnjami dela s SQL,

- z delovnimi izkušnjami na področju šolstva in poznavanjem področja šolstva z vidika nalog, ki so pripisane delovnemu mestu.

Prijava mora vsebovati:

1. obvezno navedbo delovnega mesta in št. javne objave (110-32/2025-3350), na katerega se kandidati prijavljajo;
2. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja oziroma raven izobrazbe, datum (mesec in leto) zaključka izobraževanja ter ustanova, na kateri je bila izobrazba pridobljena;
3. pisno izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznemu delodajalcu ter na kratko opiše delo, ki ga je opravljal pri tem delodajalcu;
4. izjavo kandidata, da za namen tega postopka dovoljuje Ministrstvu za vzgojo in izobraževanje pridobitev podatkov iz uradnih evidenc drugih organov, na podlagi 139. člena Zakona o splošnem upravnem postopku.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Z izbranim kandidatom bo sklenjeno delovno razmerje za nedoločen čas in s polnim delovnim časom. Izbrani kandidat bo opravljal delo v poslovnih prostorih Ministrstva za vzgojo in izobraževanje, Masarykova cesta 16, Ljubljana oziroma v drugih uradnih prostorih, kjer organ opravlja svoje naloge.

**Prijava na prosto delovno mesto mora biti obvezno pripravljena na obrazcu JO 110-32/2025-3350, ki je priloga te javne objave za prosto delovno mesto, z natančno izpolnjenimi vsemi rubrikami in izjavami.**

Kandidat vloži prijavo v pisni obliki na priloženem obrazcu »JO-110-32/2025-3350«, ki jo pošlje v zaprti ovojnici z označbo: "za prosto delovno mesto pod šifro 4363 – analitik VII/2 - I (m/ž), št. JO 110-32/2025-3350", na naslov: Ministrstvo za vzgojo in izobraževanje, Masarykova cesta 16, Ljubljana. Rok za vlaganje prijav je 30 dni po objavi na osrednjem spletnem mestu državne uprave [www.gov.si](http://www.gov.si) ter na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mvi@gov.si, pri čemer veljavnost prijave ni pogojena z elektronskim podpisom.

Informacije o izvedbi postopka dobite na telefonski številki 01 400 54 15 (Mojca Koren), in sicer vsak delovni dan od 10.00 do 11.00 ure.

Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem mestu državne uprave (<http://www.gov.si/>).

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.